טקפוסה קובו

טָקֶפֻסָה קוּבּוֹ (ביפנית: 久保 建英; נולד ב-4 ביוני 2001) הוא כדורגלן יפני המשחק בעמדת הקשר ההתקפי בריאל סוסיאדד. מוכר בכינוי "מסי היפני".

קריירה
בגיל שבע החל קובו לשחק בפרסימון, מועדון כדורגל מקומי בעיר הולדתו קווסאקי. באוגוסט 2009 השתתף במחנה כדורגל של ברצלונה, וזכה בתואר השחקן המצטיין. באפריל 2010 השתתף עם ברצלונה בגביע ילדים אירופי, וזכה בתואר השחקן המצטיין על אף שקבוצתו סיימה במקום השלישי. כשחזר ליפן החל לשחק בקבוצת הילדים של קווסאקי.

באוגוסט 2011 זומן קובו לאקדמיית הנוער של ברצלונה, הלה מסאיה. בעונת 2012/2013 הבקיע 74 שערים ב-30 משחקים, והיה מלך השערים של ליגת הילדים. בשנת 2015 התברר כי ברצלונה עברה על חוקי פיפ"א כשהחתימה את קובו כשהיה בן 14 בלבד, ובמרץ 2015 הוא שוחרר מהקבוצה, חזר ליפן וחתם בקבוצת הנוער של טוקיו.

ב-15 באפריל 2017 הפך לשחקן הצעיר ביותר שהבקיע בליגת העל היפנית לנוער, כשכבש בניצחון קבוצתו 1–0 על סרסו אוסקה כשהוא בן 15 שנים ועשרה חודשים בלבד. ב-3 במאי 2017 שיחק לראשונה במדי הקבוצה הבוגרת, כשעלה כמחליף בניצחון קבוצתו 1–0 במשחק גביע הליגה היפנית. בנובמבר 2017 שודרג חוזהו לשכר כשל שחקני הקבוצה הבוגרת.

ב-16 באוגוסט 2018 הושאל לחצי עונה ליוקוהמה אף. מרינוס, במדיה כבש בהופעת הבכורה שלו והפך לשחקן הרכב.

מתחילת עונת 2019 הפך לשחקן מפתח בהרכב טוקיו, וכבש גם במשחקי הליגה וגם במשחקי הגביע.

ב-14 ביוני 2019 חתם לחמש שנים בריאל מדריד, כשסוכם שאת עונת 2019/2020 ישחק בריאל מדריד קסטיליה.

ב-22 באוגוסט 2019 הושאל לעונה אחת למיורקה, שעלתה ללה ליגה בתום עונת 2018/2019.

ב-10 באוגוסט 2020 הושאל לעונה אחת לויאריאל.

ב-8 בינואר 2021 הושאל לחטאפה עד לסוף העונה.

ב-9 באוגוסט 2021 הושאל לעונה נוספת למיורקה.

ב-19 ביולי 2022 חתם לחמש שנים בריאל סוסיאדד.

קריירת נבחרות
טקפוסה החל את דרכו בנבחרות השונות של יפן בנבחרת יפן עד גיל 15. כשיהיה בן 15 זומן לסגל נבחרת יפן עד גיל 20 למשחקי גביע העולם בכדורגל עד גיל 20 2017.

הוא זומן לראשונה לסגל הנבחרת הבוגרת לקראת משחקי קופה אמריקה 2019 עוד בטרם הגיע לגיל 18. הוא ערך את הופעת הבכורה שלו ב-6 ביוני 2019, כשעלה כמחליף בדקה ה-67 בניצחון נבחרתו 2–0 על  במשחק ידידות. הוא שותף בשלושת משחקיה של יפן בטורניר הקופה אמריקה.

נכלל בסגל נבחרת יפן לטורניר מונדיאל 2022.

קישורים חיצוניים

הערות שוליים

כדורגלנים יפנים
כדורגלני נבחרת יפן
קשרי כדורגל יפנים
כדורגלני טוקיו
כדורגלני יוקוהמה אף. מרינוס
כדורגלני ריאל מדריד קסטיליה
כדורגלני מיורקה
כדורגלני ויאריאל
כדורגלני חטאפה
כדורגלני ריאל סוסיאדד
כדורגלני קופה אמריקה 2019
כדורגלנים יפנים באולימפיאדת טוקיו (2020)
כדורגלני מונדיאל 2022
ספורטאים זרים בספרד
יפנים שנולדו ב-2001